Andre miljøressurser inngår i lands nasjonalformue, for eksempel luftas evne til å ta opp partikler og annen forurensning. Utslipp av CO, KFK eller sotpartikler reduserer denne kapasiteten og tærer på jordas felles ressurser. Blant de ikke-fornybare ressursene er det størst press på olje, mens ressurser som fiskebestander kan være fornybare dersom de forvaltes bærekraftig. Et annet område som har vært truet av en ikke-bærekraftig utvikling, er artsmangfoldet i naturen (biologisk mangfold). Hvert år forsvinner flere tusen arter, ofte på grunn av nedhogging eller sviing av regnskog.